Umurga vald

Umurga vald (läti keeles Umurgas pagasts) on vald Lätis Limbaži piirkonnas. Vald piirneb sama piirkonna Limbaži linnaga, Katvari ja Limbaži vallaga, Valmiera piirkonna Dikļi vallaga ning Cēsise piirkonna Stalbe vallaga.

Valla pindala on 190 km². Aastal 2010 elas seal 1227 inimest, 2016. aasta seisuga aga 1135 inimest. Aastal 2011 elas vallas 997 lätlast, 53 venelast, 11 valgevenelast, 5 ukrainlast, 6 poolakat ja 6 leedulast. Valla keskus on Umurga küla, vallamaja asub aadressil U. Sproģa 5. Vallavanem on Pēteris Magone.

Ajalugu 
Praegune Umurga vald asub varasemate Umurga, Augstroze ja Vainiži valdade kohal. Umurga vald kandis aastani 1925 nime Umurga-Sārumi vald. Aastal 1935 oli selle pindala 68 km². 1945 moodustati Umurga valla aladele Umurga ja Kaijase külanõukogud, vald ise aga likvideeriti aastal 1949. Aastal 1954 liideti Umurga külanõukoguga likvideeritav Kaijase külanõukogu, aastal 1962 aga likvideeritav Augstroze külanõukogu. Aastal 1977 liideti sellega osa Dikļi ja Katvari külanõukogude alasid, osa Umurga külanõukogust arvati aga Limbaži külanõukogu koosseisu. Aastal 1990 muudeti külanõukogu vallaks. 2009. aastast kuulub Umurga vald Limbaži piirkonda.

Mälestised 
Muinsusmälestistest on riikliku kaitse all Umurga luteri kirik ja kirikuaed, kiriku kantsel ja altar, Vainiži keskaegne linnus, Augstroze keskaegne linnus, Zviedrukalnsi muinaskalmed, Ozolnieki muinaskalmed, Piltiņkalnsi linnamägi, hiiepaik Lieplejase Elki tammed ehk ohvritammed, Ezerlejase muinaskalme ehk Isamägi, Vainiži linnamägi, Sala muinaskalmed ja Tūtaļi muinaskalmed. Kohaliku kaitse all on Rootsi kübara nime kandvad keskaegsed kindlustised ja Valnise nime kandev vana teetamm.

Loodus 

Vallas asub nelja ruutkilomeetri suurune Augstroze Suurjärv. Valda läbib Brasla jõgi.

Looduskaitse all on Anckase pärnad, Klokase tammed, Baltsari pärnad, Baltsari kask, Lejasķeperi tammesalu, Lejasķeperi sarapuu, Piķi metsõunapuu, Umurga kiriku teine vaher, Umurga kiriku lehis, Umurga kiriku tamm, Umurga kalmistu lehis, Janīši lehis, Tukumänd, Dambīši tamm, Dambīši lehis, Indrāni pihlakas, Krimase saar, Vainižkooli pärn, Kārlis Ulmanise tamm, Melkase tamm, Kokiņi tamm, Birzgaļi tamm, Druviņase tamm, Kanderi pärn, Veckraukļi remmelgas, Vecķeņi paju, Tāši pärn, Pēterēni paju, Vairogi tammed, Jaunzemi tamm, Jāņzemnieki tamm, Lejaskrūciemi pajud, Ābelītese pärn, Ķimeņese tammed, Kalniņi tamm, Eliņi tamm, Koputusvaher, Jaunozoli tamm, Zalteņese tamm, Lejasiesalkājase pajud, Kuusktamm, Pilskalni pahaga kask, Neikensi tamm, Lauvaskalni kuusk, Zosi tamm, Gulbji tamm, Uģa tamm, Indra tamm, Roberti tamm, Künkatamm, Lohutamm, Bulduri tammed, Lieplejase tammed, Lauvi tammed, Lauskalni tammed, Pahaga pärn, Jāņkalni tamm, Ezerlejase paju, Augstroze mõisa tammed, Augstroze mõisa saar, Augstroze lehis, Augstroze mõisa lehis, Augstroze kalmistu lehis, Augstroze lehiseallee, viis Augstroze allee lehist, kümme Augstroze allee paju, Krogzemi kuusk, Krogzemi tamm, Jāņis Mārtiņsi tamm, Roperbeķi mõisa tamm, Dzidrupjise tamm ja Graudiņi tamm. Lisaks on valla idaosas Augstroze ümbruskonnas looduskaitse all veel mitmed nimetud põlispuud. Valla idaosa jääb Augstroze hoiualale, edelaosa Purgaiļi soo hoiualale, valla põhjaosa asub aga Põhja-Vidzeme biosfääri kaitsealal. Valda jäävad 45,6 hektari suurune Maizezersi hoiuala ja 152 hektari suurune Klagati soo hoiuala

Külad 

Valla külad on:

Ülejäänud valla elanikud elasid külade koosseisu mitte kuuluvates taludes.

Viited

Välislingid 

Läti vallad
Limbaži piirkond